google/wiki40b huggingface dataset:
Wikang Yidis

Ang Yidis (ייִדיש, yidish) ay isang wikang Hermaniko na sinasalita ng mahigit-kumulang tatlong milyong tao sa daigdig, karamihan mga Hudiyong Ashkanazi. Bago ng Sho’a mayroon itong mahigit-kumulang 12 milyon mananalita, ang pinakamarami sa silangang Europa.
Ang mismong pangalang yidish ay ang Yidis ng "Hudyo" (ikompara sa jüdisch ng Aleman) at maaaring pinaikling anyo ng yidishtaytsh (ייִדיש־טײַטש), o “Alemang Hudyo”.

Pangnagdaang pandiwari

Ekstensibo ang paggamit ng pangnagdaang pandiwari sa Yidis. Binubuo ng karamihan ng mga pandiwa (pandiwang mahihina) ang kanilang pangnagdaang pandiwari sa pagdagdag ng -גע at ט- sa stem, hal. געקױפֿט gekoyft ‘binili.’ Gayunman, may isa rin pangkat ng mga padiwa, mga tinatawag na pandiwang malalakas, na binubuo ang pangdagdaang pandiwari gamit ng -גע at נ-, at kasama ng pagbabago ng patinig, hal. געהאָלפֿן geholfn ‘tinulungan’ mula sa stem na -העלפֿ helf- ‘tulungan.’ Hindi mahuhula ang pag-iba ng patinig at kinakailangan itong isaulo.
Walang paraan para matiyak mula sa anyong pawatas kung ang isang pandiwa ay malakas o mahina.

Mga panahon

Hindi na ginagamit sa Yidis ang pagnagdaang panahunan; ginagamit na sa halip ang pangnagdaang pandiwari, binubuo ng mga angkop na anyo ng האָבן hobn o זײַן zayn at ng pagnagdaang pandiwari ng pandiwa. Ilang mga pandiwa ang ginagamit ang האָבן ‘hobn’, habang ang iba naman ay ang ginagamit ang זײַן ‘zayn’.
Abenida Kongresyonal

Paglalarawan ng ruta

Sumusunod ang Abenida Kongresyonal sa rutang pa-titik L mula EDSA hanggang Abenida Luzon. Ang pangunahing bahagi sa kanluran ng sangandaan nito sa Abenida Visayas ay kilala sa madaming mga sangandaan nito, kung saang mga pangunahing sangandaan ay pinapatupad ng mga ilaw-trapiko habang ang mga ibang sangandaan ay gumagamit ng walang ilaw-trapiko na bagtasan o mga improvised na u-turn slot. Ang bahaging karugtong (Karugtong ng Abenida Kongresyonal) sa silangan ng sangandaan nito sa Abenida Visayas ay kilala sa kalahating kontrol ng pagpasok, kung saang mga sangandaang nasa lupa ay pinalitan ng mga U-turn slot.

Karugtong sa Abenida Luzon

Noong unang bahagi ng dekada-2000, inilarawan ang abenida na magdudugtong sa Abenida Luzon upang mapunan ang pagkokompleto ng Daang Palibot Blg. 5 na kasama ang pagpapalawak ng mga Abenidang Katipunan at Luzon gayunfin ang pagtatayo ng C.P. Garcia-Luzon Flyover na naglalayong ilihis ang C-5 gayundin ang trapiko mula sa makitid na Abenida Tandang Sora pagpunta sa mga Project Area gayundin sa Abenida Mindanao patungo sa magiging NLEX Mindanao Avenue Link ng NLEX.
Suriang Malindig

Ang Malindig Institute ay isang paaralan na matatagpuan sa Santa Cruz, Marinduque. Ang institusyong ay itinatag ni Dr. Ramon Reynoso Sr, dating gobernador ng Marinduque, noong 1921.
Pambansang Liwasang Ilog sa Ilalim ng Lupa ng Puerto Princesa

Heograpiya

Ang liwasan ay binubuo ng limestone karst na bulubunduking tanawin at 8.2 kilometrong ilog na nasa ilalim ng lupa na maaring lakbayan. Ang ilog ay dumadaloy sa loob ng kuweba bago ito pumupunta sa Timog Dagat Tsina. Mayroon din itong mga stalactite at mga stalagmite, at iba't ibang malalaking silid. Ang mababang bahagi ng ilog ay naapektuhan ng mga tide. Bago nadiskubre noong 2007 ang ilog na nasa ilalim ng lupa sa Tangway ng Yucatan ng Mehiko, ang ilog na nasa ilalim ng lupa ng Puerto Princesa ay sinasabing pinakamahaba sa Pilipinas.
Nandirito din ang mga mahahalgang habitat para sa Konserbasyon ng biodiversidad. Ang pook na ito ay mayroong ekosistem mula sa bundok patungo sa dagat at mayroong mga gubat na napapabilang sa mga mahahalaga sa buong Asya.
Indineklara ng UNESCO bilang Pook na Pamanang Pandaigdig ito noong Disyembre 4, 1999.

Flora

Ang liwasan ay mayroon walo sa labing tatlong uri ng gubat na makikita sa tropikal na Asya. Ito ay ang gubat na nasa ultramafic na lupa, gubat na nasa limestone na lupa, gubat na montane, pantubig-tabang na latiang gubat, mababang lupang evergreen na tropikal na rainforest, gubat na riverine, pambaybaying gubat, at gubat ng mangrove. Ang mga mananaliksik ay nakakita ng higit sa 800 uri ng halaman na galing sa 300 na sari at 100 na pamilya. Kasama dito ang 295 na puno na binbubuo ng mga dipterocarp na uri. Sa mababang parte ng gubat matatagpuan ang Dao (Dracontomelon dao), Ipil (Instia bijuga), Dita (Alstonia scholaris), Amugis (Koordersiodendrum pinnatum), at Apitong (Dipterocarpus gracilis). Ang pambaybayin na gubatay may mga uri tulad ng Bitaog (Calophyllum inophyllum), Pongamia pinnata, at Erynthia orientalis. Makikita din ang mga uri ng Almaciga (Agathis philippinensis), Kamagong (Diospyros pulganensis) Pandan (Pandanus sp.) Anibong, at Rattan ('Calamus sp.)

Fauna

Ang mga ibon ang pinakamalaking grupo ng vertebratesa liwasan. Sa 252 na uri ng ibon sa Palawan, 165 dito ay makikita s liwasan. Nadirito ang 67% ng mga ibon at ang 15 endemikonh ibon ng Palawan. Makikita ang mga ibon na (Tanygnathus lucionensis), (Megapodius cumunigii), (Gracula religiosa), (Anthracoceros marchei), (Halitutus leucogates ). May 30 uri ng mgamammal na nasa liwasan (Madulid, 1998). Makikita sa tuktok ng gubat at sa dalampasigan ang unggoy na (Macaca fascicularis). Ito lang ang primate na makikita sa lugar na ito. Nandirito rin ang (Sus barbatus), (Arctictis binturong), (Mydaus marchei) at (Hystrix pumilus). 19 uri ng reptile ay makikita sa liwasan, 8 dito ay endemiko(Madulid, 1998). Ang mga malalaking predator na pangkaraniwang makikita sa liwasan ay ang sawa (Phython reticulatus), bayawak (Varanus salvator) at ang butiking (Bronchocoela cristatella). Makikita rin dito ang 10 uri ng amphibian. Ang palakang (Rana acanthi) ay pangkaraniwang makikita. Ang uring Barbourula busuangensis na endemiko sa Palawan ay makikita din sa lugar na ito. Makikita rin sa kuweba ang 9 na uri ng paniki, 2 uri ng swiftlet at latigong gagamba (Stygophrynus sp.). Ang Dugong (Dugong dugon) at Pawikan (Chelonia mydas) ay makikitang kumakain sa baybayin ng liwasan.
San Vicente

Si San Vicente ay isang santo ng Romano Katoliko.
Antonio Diaz

Si Antonio Diaz ay isang politiko sa Pilipinas.
Distrito ng Yardymli

Ang Rayon ng Yardymli ay isang rayon ng Aserbayan.
Bulkan

Bulkang buhay

Ang mga bulkang buhay ay pumutok o pumuputok sa loob ng nakaraang sampung libong (10,000) taon. Ang karamihan sa mga ito ay kasalukuyang nasa Pacific Ring of Fire.
An English–Cebuano Visayan Dictionary

Ang An English–Cebuano Visayan Dictionary ay isang diksiyonaryong Inggles–Sugboanon na isinulat ni Rodolfo Cabonce, isang Heswitang pari mula sa Cabadbaran. Una itong nilathala noong 1983.
Mayroon ding isa pang sinulat na diksiyonaryo si Cabonce, isang Sugboanon–Inggles, na unang inilathala noong 1955.
Talisay, Balanga

Ang Talisay ay isang unang distrito ng barangay sa lungsod ng Balanga, Bataan sa Pilipinas.
Vladimir Ivashko

Si Vladimir Antonovich Ivashko (Ruso: Влади́мир Анто́нович Ива́шко; Ukrainian: Володимир Антонович Івашко, Volodymyr Ivashko) (28 Oktubre 1932 – 13 Nobyembre 1994), ay isang politiko mula sa Ukranyong Sobyet, na panandaliang nag-akto bilang Pangkalhatang Kalihin ng Partido Komunista ng Unyong Sobyet mula noong Agosto 24, 1991 hang Agosto 29, 1991. Nagbitiw si Mikhail Gorbachev noong Agosto 24, 1991, at noong Agosto 29, 1991 nasuspinde ang Partido Komunista ng Unyong Sobyet ng Kataastaasang Sobyet.
Bago naging Pangkalahatang Kalihim, si Ivashko ay nahalal ni Gorbachev bilang Diputadong Pangkalahatang Kalihim sa loob ng Partido noong Hulyo 12, 1990, isang bagong posisyon na nalikha noong Ika-28 Kongreso ng Partido Komunista.
Chisako Takashima

Si Chisako Takashima (高嶋 ちさ子 Takashima Chisako, Agosto 24, 1968 -) ay isang artista at biyulinista sa bansang Hapon.
Unibersidad ng Sichuan

Ang Unibersidad ng Sichuan (Ingles: Sichuan University, Mandarin: 四川大学, pinyin: Sìchuān Dàxué) ay isang unibersidad sa Chengdu, kabisera ng lalawigan ng Sichuan, Tsina. Ito ay may mahabang kasaysayan at maraming mga magulang na institusyon, na kung saan ang pinakamaaga ay itinatag noong 1740. Ito ay natransporma upang maging isang modernong unibersidad noong dekada 1920.
Lompoc, California

Ang Lompoc ay isang lungsod sa California, Estados Unidos.
Pailong (paraan ng artikulasyon)

Ang pailong (o nasal) ay isang paraan ng artikulasyon (manner of articulation). Ang mga tunog na pailong ay nalilikha sa pamamagitan ng pagpapadaloy ng hangin mula sa lalamunan papalabas sa ilong. Ang nalilikhang tunog ay nagiging mas ma-ugong dahil ang bibig ay nagsisilbi ring talbugan ng tunog. Nagagawa ito sa pamamagitan ng pagpigil ng paglabas ng hangin sa bibig gamit ang mga bahagi ng bibig. Kadalasang ang mga plosibo o pigil na tunog lamang ang maaaring gawing pailong.
Pagsisid sa ilalim ng dagat

Ang pagsisid sa kailaliman ng dagat o pagsisid sa ilalim ng dagat (Ingles: deep-sea diving, scuba diving) ay isang uri ng pagsisid sa ilalim ng tubig kung kailan ang isang maninisid ay gumagamit ng pangkat ng kasangkapang eskuba (scuba set) upang makahinga sa ilalim ng tubig.
Hindi katulad ng maagang anyo ng pagsisid sa ilalim ng dagat, na sumasalalay sa pagpigil ng hininga o sa hangin na ibinubuga magmula sa ibabaw ng tubig, ang mga maninisid na may eskuba o scuba ay mayroong dala-dalang sarili nilang napagkukunan ng gas na panghinga (na karaniwang siniksik na hangin), na nagpapahintulot sa kanila na magkaroon ng mas malaking kalayaan sa paggalaw kaysa sa pamamagitan ng isang linya ng hangin. Kapwa nagpapahintulot sa mga maninisid ang pagsisid na mayroong hangin mula sa ibabaw ng tubig at ang pagsisid na de-eskuba na makapanatili sa ilalim ng tubig na kapaki-pakinabang na katagalan kaysa sa mga teknik ng pagpigil ng hininga na ginagamit sa malayang pagsisid.
Ang isang maninisid na may eskuba ay nakakagalaw sa paligid ng katubigan sa pamamagitan ng mga palikpik na panlangoy na nakakabit sa kanilang mga paa, subalit maaaring bigyan siya ng panlabas na propulsiyon (pampaandar) sa pamamagitan ng isang sasakyang pampaandar ng maninisid, o ng isang paragos o kareta na hinihila mula sa ibabaw ng tubig.

Kasaysayan

Ang unang matagumpay na pangkomersiyong mga kasangkapang pangsisid ay ang mga yunit na may bukas na sirkito at may magkakambal na hose o tubo na Aqualung ("bagang pantubig") na pinaunlad nina Emile Gagnan at Jacques-Yves Cousteau, kung saan ang siniksik na hangin na dinadala sa mga silindrong nakasukbit sa likod ng katawan ay nilalanghap sa pamamagitan ng isang regulador ng pangangailangan at pagdaka ay ibinubuga sa tubig na katabi ng tangke. Ang mga pangkasalukuyang mga regulador na eskuba na mayroong isang tubo at may dalawang yugto proseso ay nagsimula sa Australia, kung saan pinaunlad ni Ted Eldred ang unang halimbawa ng ganitong uri ng regulador, na nakikilala bilang Porpoise, na pinaunlad dahil pinuprutektahan ng mga patente ang disenyong may dalawang tubo ng Aqualung. Inihihiwalay ng regulador na may isang tubo ang silindro mula sa balbula ng pangangailangan, na nagbibigay sa maninisid ng hangin na nasa presyon na nasa kaniyang bibig, hindi iyong nasa tuktok ng silindro.
Ang mga sistema ng siniksik na hangin na bukas ang sirkito ay pinaunlad pagkaraan na magkaroon si Cousteau ng ilang mga insidente ng pagkalason sa oksiheno na ginagamitan ng panglanghap muli ng oksiheno, kung saan ang ibinugang oksiheno ay ipinapasa sa pamamagitan ng isang kimikal na mapanipsip upang matanggal ang carbon dioxide bago muling malanghap. Makakakuha ng mga bersiyong moderno ng mga sistemang panglanghap na muli (kapwa ang semi  o medyo saradong sirkito at ang nakasarang sirkito), at bumubuo sa pangalawang pangunahing uri ng yunit na eskuba, na karamihang ginagamit para sa mga pagsisid na teknikal at pangmilitar.
Hashikami, Aomori

Ang Hashikami ay isang munisipalidad sa Prepektura ng Aomori, bansang Hapon.
Sweetheart

Ang Sweetheart ay isang palabas sa telebisyon sa Timog Korea.
330 Adalberta

Ang 330 Adalberta ay isang planetang hindi pangunahin.
Telefantasya

Ang telefantasya o fantaserye ay isang dibisyon (genre) ng palabas pantelebisyon sa anyo ng pantasya. Eksklusibong ginagamit ang terminong ito ng mga estasyon pantelebisyon sa Pilipinas. Kadalasang tumutukoy ang fantaserye sa mga gawa ng ABS-CBN at telefantasya naman kapag gawa ng GMA.
Daang Asin

Ang Daang Asin (Ingles: Asin Road), na kilala rin sa mga pangalang Daang Baguio-Tuba (Baguio-Tuba Road) at Daanang Tuba-Baguio (Tuba-Baguio Trail), ay isang pangunahing daan sa lungsod ng Baguio, Benguet, Pilipinas. May haba na 2.33 kilometro (1.45 milya) ang daan na nagsisimula sa Daang Naguilian sa Baguio at nagtatapos sa Riverside Drive sa Tuba. Bahagi nito ay dumadaan sa bayan ng Sablan. Hango ang pangalan nito sa salitang "asin" (sa Ingles, salt).
May mga tunel sa Daang Asin, gayundin mga maiinit na mga batis (hot springs) at liwaliwan (resorts) tulad ng Pooten's Resort, Palm Grove Hot Springs and Mountains Resort, Asin Hot Spring, Riverview Water Park, Neverland Mountain Resort, atbp.. Mapanganib din ang daan, at katulad ng Daang Kennon, isinasara ang daan tuwing may mga pagguho ng lupa.
Deribatibo ng mga punsiyong trigonometriko

Punsiyon ng punsiyon

Kung ang trigonometrikong punsiyon ay inilalapat sa isa pang punsiyon, o sa ibang salita ay ang isang punsiyon ay nasa loob ng isang trigonometrikong punsiyon, ang deribatibo ay mahahanap gamit ang patakarang kadena.
24 no Hitomi

Ang 24 no Hitomi (jap:二十四の瞳) ay isang palabas sa telebisyon sa bansang Hapon.
Tutok Tulfo

Ang Tutok Tulfo ay isang palabas sa telebisyon sa Pilipinas ng TV-5 / Associated Broadcasting Company.
Chinú

Ang Chinú ay isang munisipalidad sa Departamento ng Córdoba, Colombia.
Shichinin no Onna Bengoshi

Ang Shichinin no Onna Bengoshi ay isang palabas sa telebisyon sa bansang Hapon.
My Son's Woman

Ang My Son's Woman ay isang palabas sa telebisyon sa Timog Korea.
Nestlé

Ang Société des Produits Nestlé SA (o Nestlé SA) ay ang pinakamalaking kompanya ng pagkain sa daigdig. Nasa Vevey, Switserland ang himpilan nito. Ito ay itinatag noong 1866 ni Henri Nestlé.
Martha Álvarez

Si Martha Álvarez ay isang artista sa Mehiko.
Sweet 10

Ang Sweet 10 ay isang palabas sa telebisyon sa bansang Hapon.
Bamboo (banda)

Ang Bamboo ay isang grupong mang-aawit o banda sa Pilipinas. Ito ay nabuo sa taong 2002 ni Bamboo Mañalac. Sina Bamboo Mañalac at si Nathan Azarcon ay dating miyembro ng Rivermaya at sina Ira Cruz at Vic Mercado ay dati din na miyembro ng ibang banda, ang Passage.
Nihilismo

Ang nihilismo (mula sa Lating nihil, nangangahulugang "wala") ay ang paniniwala na walang kabuluhan ang lahat ng mga pag-iral. Tumutukoy din ito sa paniniwalang napakasama ng umiiral na mga prinsipyo o mga sistema ng politika at relihiyon kaya't dapat wasakin ang mga ito. Ipinapaliwanag nito na kailangang sirain ang mga institusyong pampolitika at panglipunan para matiyak ang pagsulong patungo sa kinabukasan. Bilang isang doktrina, sinasabi sa nihilismo na hindi totoo ang anumang bagay, kaya't walang mga bagay na maaaring malaman o maaaring maipaabot-alam. Itinatanggi ng nihilismo na mayroong pagkakaiba-iba ang mga pagpapahalagang pangmoralidad at ang kusang pagpapabulaan sa lahat ng paniniwalang nauukol sa moralidad. Sa maikling pananalita, mailalarawan ito bilang isang "masidhi o sukdulang anyo ng radikalismo". Noong mga dekada ng 1860 at ng 1870, ito ang doktrina ng ilang mga taong matatalino sa Rusya, mga Rusong nagsitangging talimain ang anumang kapangyarihan, subalit kumatig sa kanilang pansari-sariling mga kapakanan (ang diwa ng indibiduwalismo), at pati na sa paggamit ng terorismo kapag kailangan.
Jiamusi

Ang Lungsod ng Jiamusi ay isang lungsod sa probinsiya ng Heilongjiang sa bansang Tsina.
Mataas na paaralang pang-agham

Kasaysayan

Si dating Pangulong Ramon Magsaysay ang unang nagsabi na kanyang isinapananaw na magkaroon ng paaralang pang-agham sa kanyang 1956 na SONA, kung saan kanyang sinabi na "ang pinakamatinding pangangailangan ng pagpahusay ng fundamental at applied research sa agham at teknolohiya na matagal na natin di napapansin(the great need of stepping up the development of fundamental and applied research in science and technology which has long been neglected)." Gumalaw ang Batasan ng Pilipinas upang maipasa ang RA 1606, na lumikha sa National Science Development Board upang makipagkaisa sa Science Foundation of the Philippines sa pagpapaunlad ng pananaliksik sa agham at makabagong kagamitan. Ito'y mabilisang sinundan ng RA 2067, na kinikilala bilang Science Act of 1958 na nagmungkahing pag-isahin at patindihin ang pananaliksik sa agham at makabagong kasangkapan upang mag-udyok ng paglikha ng bagong mga kaisipan sa agham at makabagong kagamitan. Ang Kagawaran ng Edukasyon ay kumilos din upang maisakatuparan ang RA 1606 sa pamamagitan ng paglabas ng DO 1 at DO 5, taon 1958, upang mailunsad ang Science Talent Research. Noong ika-25 ng Nobyembre, 1959 naganap ang unang hakbang sa paggawa ng kauna-unahang paaralang pang-agham sa Maynila at Pilipinas. 32 mga mag-aaral ang napili sa pamamagitan ng pagdaan sa matinding malatagisang pagsusulit. Itong ubod ng mataas na paaralang pang-agham ay nagsimula mula sa isang palapag na gusali sa Intramuros. Ang unang Mataas na paaralang pang-agham na itinayo ay ang Mataas na Paaralang Pang-agham ng Maynila.
Murakami, Niigata

Ang Murakami ay isang lungsod sa Niigata Prefecture, bansang Hapon.
San Gabino

Si San Gabino ay isang santo ng Romano Katoliko.
Australian Broadcasting Corporation

Ang Australian Broadcasting Corporation (ABC) ay ang pambansang tagapagtatag ng Australia na itinatag noong 1929. Kasalukuyang kasalukuyang pinondohan ito ng mga direktang gawad mula sa pamahalaan ng Australia, ngunit malinaw na independiyente ng Gobyerno at pulitika. Nagtatampok ang ABC ng isang nangungunang papel sa journalistic independence at pangunahing sa kasaysayan ng pagsasahimpapawid sa Australia.
875 Nymphe

Ang 875 Nymphe ay isang planetang hindi pangunahin.
Annaka, Gunma

Ang Annaka ay isang lungsod sa Gunma Prefecture, bansang Hapon.
Georgia O'Keeffe

Si Georgia Totto O'Keeffe (Nobyembre 15, 1887 – Marso 6, 1986) ay isang alagad ng sining na sinilang malapit sa Sun Prairie, Wisconsin, Estados Unidos. Pangunahin siyang nakikilala dahil sa kaniyang modernistang mga larawang ipininta, na gumagamit ng mga elementong abstrako at kongkreto. Ang kaniyang mga akdang mayroong mga bulaklak at mga bungo ng baka ay naging bantog.
Unang napansin si O'Keeffe ng pamayanang pansining ng New York noong 1916. Gumawa siya ng mga dibuhong malalaki na mayroong pinalaking mga bulaklak, na inihaharap niya nang malapitan na parang nakikita sa pamamagitan ng lenteng nagpapalaki, at ng mga gusali ng New York, na ang karamihan ay nagpepetsang mula sa magkakaparehong dekada. Simula noong 1929, nang magsimula siyang magtrabaho nang bahagian ang panahon sa Hilagang New Mexico - na ginawa niyang permanenteng tahanan noong 1949 - naglarawan si O'Keeffe ng mga paksang partikular sa lugar na iyon. Kinilala si O'Keefe bilang Ina ng Modernismong Amerikano.
Ā

Ang Ā, maliit na titik ay ā, titik a na may macron, ay isang letra na ginagamit sa seberal na mga ortograpiya.
Unibersidad ng Keele

Ang Unibersidad ng Keele (Ingles: Keele University, opisyal na kilala bilang University of Keele), ay isang pampublikong unibersidad sa pananaliksik na matatagpuan sa 3 milya (5 km) mula sa lungsod ng Newcastle-under-Lyme, Staffordshire, Inglatera. Ang Keele ay nabigyan ng katayuang unibersidad sa pamamagitan ng Royal Charter noong 1962 at ay itinatag noong 1949 bilang ang University College of North Staffordshire. Isang <i>science park</i> at isang conference centre ang siyang nagbibigay-komplemento sa mga akademikong gusali, kaya't ito ang pinakamalaking pamantasang kampus sa UK. Ang paaralan ng medisina ng unibersidad ay pinapatakbo sa isang hiwalay na kampus sa Royal Manchester University Hospital. Ang paaralan ng pagnanars ay nasa kalapit na Clinical Education Centre.
Mister Donut

Ang Mister Donut (ミスタードーナツ Misutā Dōnatsu) ay isang franchise ng fast food na itinatag sa Estados Unidos noong 1956, ngayon ay nakaheadquarter sa Japan, na may mahigit 1,300 tindahan doon.
Lee Dong-gun

Si Lee Dong-gun ay isang mang-aawit sa Timog Korea.
Alas Onse Y Medya

Ang Alas Onse Y Medya ay isang palabas sa telebisyon sa Pilipinas ng ABS-CBN.
Miyembro ng parlamento

Ang Miyembro ng Parlament(Member of Parliament) ang isang kinatawan(representative) na hinalalal ng mga botante sa isang distritong elektoral na nagsisilbi sa parlamento ng isang bansa. Sa maraming bansang may bikameral na parlamento, ang terminong ito ay spesipikong tumutukoy lamang sa mga miyembro ng mababang kapulungan(lower house). Ang mga nasa mataas na kapulungan(upper house) ay karaniwang may ibang pamagat gaya ng senado kaya ang mga miyembro nito ay tinatawag na mga senador. Ang isang miyembro ng Parliamento ay katumbas ng isang silya sa parlamento. Ang partidong may pinakamaraming miyembro ng Parlamento na nahalal sa eleksiyon ang bumubuo ng gobyerno ng isang bansa at ang pinuno nito na isa ring miyembro ng Parlamento ay nagiging punong ministro(prime minister). Ang pamagat na ito ay karaniwang pinaikli sa mga inisyal nitong MP.
Liaocheng

Ang Lungsod ng Liaocheng ay isang lungsod sa probinsiya ng Shatong sa bansang Tsina.
Pangunahing Linyang Tōkaidō

JR Central

Ang Linyang Tokaido sa pagitan ng Atami at Maibara ay pinatatakbo ng JR Central, at sumasakop sa rehiyon ng Tōkai - Prepektura ng Shizuoka, Aichi Prefecture, at Gifu Prefecture.

Mga Sangay

Ang parehong Linyang sangay ng Mino-Akasaka at Tarui ay hiwalay mula sa Pangunahing Linya sa junction ng Minami-Arao (南荒 尾 信号 場), na matatagpuan 3.1 km sa kanluran ng Estasyong Ōgaki.

JR West

Ang kanlurang bahagi ng Pangunahing Linyang Tōkaidō mula sa Maibara hanggang Kōbe ay pinamamahalaan ng JR West at bumubuo sa pangunahing puno ng Kalambatang Urbano (Urban Network) ng kumpanya sa Osaka-Kobe-Kyoto na lugar ng metropolitan. Kahit na ang linya ay nahahati sa tatlong mga bahagi, na kilala bilang Linyang Biwako, Linyang Kyoto ng JR, at Linyang Kobe ng JR, ang mga ito ay bahagi ng isang magkaparehong kalambatan, na may maraming mga serbisyo sa paglipas ng maraming mga seksyon. Kasama sa Linyang Biwako ang isang segment ng Pangunahing Linyang Hokuriku. Ang ilang mga serbisyo sa mga linyang Kosei, JR Takarazuka at Gakkentoshi ay tumatakbo sa Pangunahing Linyang Tōkaidō.

Linyang Biwako

Ang seksyon sa pagitan ng Maibara at Kyoto ay kilala bilang Linayng Biwako. Kasama rin sa linya ang seksyon ng Pangunahing Linyang Hokuriku sa pagitan ng Maibara at Nagahama, kung saan nagmumula ang ilang mga tren sa Kyoto.

Linyang Kyoto ng JR

Ang seksyon sa pagitan ng Kyoto at Osaka ay kilala bilang ang Linyang Kyoto. Ang mga tren mula sa mga linyang Biwako at Kosei ay naglalakbay patungo sa Linyang Kyoto at nagpapatuloy sa kanluran patungo sa Linyang Kobe sa Osaka.

Linyang Kobe ng JR

Ang pinakamalapit na bahagi sa pagitan ng Osaka at Kōbe ay bahagi ng Linyang Kobe, na nagpapatuloy sa kanluran sa Himeji sa Sanyō Main Line. Kahit na ang Kōbe ay ang opisyal na dulo ng Pangunahing Linyang Tōkaidō, ang karamihan sa mga tren ay patuloy sa Nishi-Akashi, Himeji at higit pa.

Limited Express Services

Bilang karagdagan sa mga karaniwang lokal, mabilis, at espesyal na mabilis na mga tren ng serbisyo, may ilan ding serbisyo ang Pangunahing Linyang Tōkaidō ng mga limitadong serbisyong express.